b'\n_START_ARTICLE_\nApolo Stepanovi\xc4\x8d \xc5\xbdem\xc4\x8du\xc5\xbenikovas\n_START_SECTION_\n\xc5\xbdivljenje\n_START_PARAGRAPH_\n18. februarja 1785 je kon\xc4\x8dal voja\xc5\xa1ko \xc5\xa1olo in bil kot poro\xc4\x8dnik preme\xc5\xa1\xc4\x8den v Revelski mu\xc5\xa1ketirski (poznej\xc5\xa1i lovski) polk. V letih 1792 in 1794 je sodeloval v bojih proti Turkom. Leta 1801 je bil povi\xc5\xa1an v polkovnika in naslednje leto je bil dodeljen Tavri\xc4\x8deskemu grenadirskemu polku, s katerim se je udele\xc5\xbeil francoskih kampanj leta 1805 in 1807; v tem \xc4\x8dasu je postal poveljnik polka._NEWLINE_Med veliko patriotsko vojno se je odlikoval, tako da je bil leta 1814 povi\xc5\xa1an v generalmajorja in imenovan za poveljnika 7. pehotne divizije. Po koncu vojne je postal povelnik 1. brigade 8. pehotne divizije in leta 1819 je postal poveljnik 29. pehotne divizije._NEWLINE_Leta 1826 je bil povi\xc5\xa1an v generalporo\xc4\x8dnika, nakar je bil zaradi slabega zdravja leta 1838 upokojen.'